FLEGT reglamente reikalaujama, kad valstybės narės paskirtų kompetentingą (-as) instituciją (-as) ir nustatytų veiksmingas, proporcingas ir atgrasančias sankcijas, skirtas reglamento vykdymui užtikrinti. Nacionalinės ataskaitos padeda įvertinti įgyvendinimo padėtį ir suderinamumo lygį įvairiose valstybėse narėse.

2017 m. ataskaitoms skirta ataskaitos forma buvo atnaujinta atsižvelgiant į pirmosios 2016 m. ataskaitos teikimo patirtį. Dėl formos su valstybėmis narėmis susitarta FLEGT / EUTR ekspertų grupėje. Be to, siekiant sumažinti administracinę naštą informacija buvo teikiama pildant internetinį klausimyną, kurio kurie skirsniai buvo iš anksto užpildyti ankstesnėje ataskaitoje pateikta informacija.

20 valstybių narių tvarkė FLEGT licencijas naudodamos sistemą FLEGIT/TRACES, o 9 valstybės narės naudojosi nacionalinėmis sistemomis; Austrija pranešė, kad naudojo ir FLEGIT/TRACES, ir nacionalinę sistemą. Valstybės narės taip pat pateikė informaciją apie formatą, kuriuo buvo pateiktos FLEGT licencijos; 14 valstybių narių pranešė, kad FLEGT licencijas gavo daugiau nei vienu formatu. Iš viso 19 valstybių narių pranešė, kad buvo pateiktos rašytinės licencijos, 18 nurodė, kad licencijos buvo pateiktos per sistemą FLEGIT/TRACES, 3 – per nacionalines elektronines sistemas ir 2 – elektroniniu paštu.

Informaciją apie tai, kurių taksonų mediena prekiaujama, pateikė 23 iš 26 valstybių narių, pranešusių apie prekybą 2017 m. Vengrija, Nyderlandai ir Jungtinė Karalystė, kurioms kartu tenka 311,1 mln. kg medienos, importuotos su patvirtintomis FLEGT licencijomis, nepateikė informacijos apie tai, kurių rūšių mediena buvo prekiaujama. Be to, kitos 23 valstybės narės informaciją apie daugiau nei 498 000 kg medienos, importuotos su patvirtintomis FLEGT licencijomis, pateikė nenurodydamos taksonų.

Atsižvelgdamos į FLEGT reglamento 7 straipsnio 1 dalį, visos valstybės narės paskyrė kompetentingą (-as) instituciją (-as) , taip pat visos ataskaitas pateikusios valstybės narės, išskyrus vieną (Portugaliją), pateikė informaciją apie priimtą teisės aktą, kuriuo paskiriamos kompetentingos institucijos.

Pagal FLEGT reglamento 5 straipsnio 4 dalį kompetentingos institucijos sprendžia, ar reikia toliau tikrinti siuntas taikant rizika pagrįstą metodą. 22 valstybėse narėse yra įtvirtintos nuostatos, pagal kurias numatoma toliau tikrinti FLEGT licencijas, o 23 valstybėse narėse numatoma toliau tikrinti FLEGT siuntas (B priedo 1 ir 2 lentelės). 2017 m. buvo papildomai patikrintos iš viso 1 144 FLEGT licencijos (pavyzdžiui, dėl tolesnio tikrinimo kreipiantis į LIU, Indonezijos licencijų informacijos skyrių); patikrinimus atliko 17 valstybių narių. Be to, Nyderlandai pranešė, kad papildomi patikrinimai vykdomi kasdien, bet patikrinimų skaičiaus neregistruojamas siekiant sumažinti administracinę naštą.

21 valstybė narė pateikė informaciją apie kitas įgyvendinimo priemones ir sunkumus. Dešimt iš jų pranešė apie bendradarbiavimą su kitomis kompetentingomis institucijomis; šešios – apie bendradarbiavimą su Europos Komisija; toks bendradarbiavimas vertinamas teigiamai. Viena ar daugiau valstybių narių pranešė apie kelis su įgyvendinimu susijusius sunkumus, įskaitant: poreikį turėti daugiau praktinių nurodymų dėl FLEGT reglamento įgyvendinimo vietoje (pvz., skirtų muitinės pareigūnams), kad FLEGIT būtų lengviau naudoti ir kad kompetentingos institucijos turėtų daugiau galimybių susipažinti su SILK duomenimis. Valstybės narės taip pat pateikė pastabų dėl problemų, susijusių su atvejais, kai gaunamos neišsamios arba apgadintos FLEGT licencijos, dėl problemų, susijusių su informacijos FLEGT licencijose ir muitinės deklaracijose neatitikimu, ir dėl administracinės naštos sprendžiant tas problemas.

3. Išvados

Iš antrosios FLEGT licencijavimo schemos įgyvendinimo ataskaitos matyti, kad padaryta didelė pažanga. Pirmaisiais visais FLEGT licencijavimo schemos įgyvendinimo metais, t. y. 2017 m., buvo gautos 28 826 licencijos, iš kurių 98 proc. (dėl daugiau nei 658 mln. kg medienos ir medienos produktų) buvo patvirtintos. Pranešama apie teigiamą kompetentingų institucijų tarpusavio bendradarbiavimą ir jų bendradarbiavimą su Komisija. Valstybių narių, imančių mokestį už FLEGT licencijų tvarkymą, skaičius padidėjo, o mokesčio dydžio intervalas, palyginti su ankstesnio laikotarpio informacija, sumažėjo.

Kai kurie sunkumai dar išlieka, įskaitant FLEGT licencijų ir muitinės deklaracijų informacijos neatitikimą ir ribotas valstybių narių galimybes susipažinti su SILK duomenimis.

4. Tolesni veiksmai

Komisija ir toliau bendradarbiaudama su valstybėmis narėmis sieks užtikrinti, kad FLEGT reglamentas būtų veiksmingai ir nuosekliai taikomas visoje ES, be kita ko, parengs papildomų rekomendacinių dokumentų ir prireikus patikslins dokumentą „Muitinė ir FLEGT. Įgyvendinimo gairės“, atsižvelgdama į iki šiol sukauptą patirtį. Komisija taip pat toliau bendradarbiaus su valstybėmis narėmis siekdama tobulinti ataskaitų teikimą, įskaitant nuoseklų FLEGT licencijų ir muitinės deklaracijų duomenų teikimą, nuoseklų matavimo vienetų naudojimą ir tolesnį ataskaitos formos tobulinimą atsižvelgiant į sukauptą patirtį. Be to, Komisija ragins valstybes nares, kurios šiuo metu nenaudoja FLEGIT/TRACES, pradėti ją naudoti, nes tai, inter alia, palengvins ataskaitų teikimą. Galiausiai Komisija toliau tobulins IT sistemą FLEGIT/TRACES, atsižvelgdama į sukauptą patirtį ir valstybių narių pasiūlymus, ir dėl keitimosi duomenimis bendradarbiaus su nacionalines elektronines sistemas įsidiegusiomis valstybėmis narėmis.

Kartu Komisija ir toliau glaudžiai bendradarbiaus su Indonezijos institucijomis ir, vykstant platesnio masto diskusijoms dėl ES ir Indonezijos FLEGT SPS įgyvendinimo ir jo poveikio stebėsenos, sieks, kad būtų sprendžiamos pirmiau minėtos problemos ir šalinami sunkumai. Komisija taip pat pradėjo bandomąjį darbą su Indonezija dėl atitinkamų IT sistemų, t. y. FLEGIT/TRACES, integravimo su SILK siekdama ateityje sukurti visiškai elektroninę licencijavimo sistemą.

A priedas

2017 m. su FLEGT licencija importuotų produktų Suderintos sistemos (SS) kodai

SS kodas Išsamūs duomenys 4407 Mediena, kurios storis didesnis kaip 6 mm, išilgai perpjauta arba perskelta, drožtinė arba lukštinta; obliuota, šlifuota arba sujungta galais 4407.25 Atogrąžų medžių mediena; raudonosios šorėjos (dark red meranti, light red meranti) ir pelkinės šorėjos (meranti bakau) mediena, kurios storis didesnis kaip 6 mm, išilgai perpjauta arba perskelta, drožtinė arba lukštinta, obliuota arba neobliuota, šlifuota arba nešlifuota, sujungta arba nesujungta galais, 4409 Mediena (įskaitant palaidas lenteles ir frizus (apvadus), skirtus parketui), ištisai profiliuota (su įlaidais, išdrožomis, užkaitais, nuosklembomis, V formos sąlaidomis, briaunelėmis, formuota, suapvalinta arba panašiai profiliuota) išilgai kurios nors briaunos, galo arba paviršiaus, obliuota arba neobliuota, šlifuota arba nešlifuota, sujungta arba nesujungta galais 4409.22 Atogrąžų medžių mediena (įskaitant palaidas lenteles ir frizus (apvadus), skirtus parketui), ištisai profiliuota išilgai kurios nors briaunos, galo arba paviršiaus, obliuota arba neobliuota, šlifuota arba nešlifuota, sujungta arba nesujungta galais 4409.29 Mediena (įskaitant palaidas lenteles ir frizus (apvadus), skirtus parketui), ištisai profiliuota (su įlaidais, išdrožomis, užkaitais, nuosklembomis, V formos sąlaidomis, briaunelėmis, formuota, suapvalinta arba panašiai profiliuota) išilgai kurios nors briaunos, galo arba paviršiaus, obliuota arba neobliuota, šlifuota arba nešlifuota, sujungta arba nesujungta galais, ne spygliuočių (ne iš rotango) 4412 Fanera, faneruoti skydai ir panaši sluoksniuotoji mediena 4412.31 Fanera; sudaryta tik iš medienos (išskyrus bambuką) lakštų, kurių kiekvieno storis ne didesnis kaip 6 mm, kurios bent vienas išorinis sluoksnis yra iš atogrąžų medžių medienos 4412.94 Tašelių plokštės, laminuotos plokštės ir gulekšnių plokštės (ne iš bambuko ir išskyrus fanerą, sudarytą tik iš medienos lakštų, kurių kiekvieno storis ne didesnis kaip 6 mm) 4414 Mediniai paveikslų, fotografijų, veidrodžių ir panašių daiktų rėmai (ne iš bambuko arba rotango) 4418 Statybiniai stalių ir dailidžių gaminiai iš medienos, įskaitant tuščiavidurius skydus, sumontuotus grindų skydus, malksnas ir skalas 4418.20 Mediena; durys, jų staktos ir slenksčiai 4418.99 Mediena; statybiniai stalių ir dailidžių gaminiai iš medienos, kurie nepriskiriami 4418 pozicijai ir kurie nėra pagaminti iš bambuko 4421 Medienos gaminiai, nepriskiriami 4414–4420 pozicijoms 4421.99 Mediena; ne iš bambuko, gaminiai, nepriskiriami 4414–4420 pozicijoms (išskyrus drabužių pakabas) 4703 Cheminė medienos plaušiena, natroninė arba sulfatinė, išskyrus tirpiąsias rūšis 4802 Nepadengtas popierius ir kartonas, naudojami rašyti, spausdinti ir kitiems grafinio atvaizdavimo tikslams, neperforuotas perforuotųjų kortų ir perforuotųjų juostų ritiniais arba stačiakampiais (įskaitant kvadratinius) lakštais popierius, bet kokio dydžio, išskyrus popierių, priskiriamą 4801 arba 4803 pozicijai; rankų darbo popierius ir kartonas: 4802.56 Nepadengtas popierius ir kartonas (nepriskiriamas 4801 arba 4803 pozicijai); naudojami rašyti, spausdinti ir kitiems grafinio atvaizdavimo tikslams, kurių sudėtyje pluoštai, gauti mechaniniu arba cheminiu-mechaniniu būdu, sudaro ne daugiau kaip 10 proc. visų pluoštų masės, kurių kvadratinio metro masė yra 40–150 g, lakštais, kuriuos išklojus vienos kraštinės ilgis ne didesnis kaip 435 mm, o kitos kraštinės ilgis ne didesnis kaip 297 mm 4803 Žaliavinis popierius, naudojamas servetėlėms, rankšluosčiams arba vystyklams gaminti, ar panašus popierius; naudojamas buitinėms arba higieninėms reikmėms, celiuliozinė vata, celiuliozės pluoštų klodai, didesnio nei 36 cm pločio ritininis arba lakštais, kuriuos išklojus vienos kraštinės ilgis yra didesnis kaip 36 cm 4804 Nepadengtas ritininis arba lakštinis kraftpopieris ir kartonas, išskyrus priskiriamus 4802 arba 4803 pozicijai 4810 Popierius ir kartonas, iš vienos arba abiejų pusių padengtas kaolinu ar kitomis neorganinėmis medžiagomis, su rišikliais arba be jų, nepadengti jokiais kitais apvalkalais, dažytu ar nedažytu, dekoruotu ar nedekoruotu paviršiumi, su atspaudais arba be atspaudų, bet kokio dydžio ritiniais arba stačiakampiais (įskaitant kvadratinius) lakštais (ne iš nemedinių ar perdirbtų medžiagų) 4821 Visų rūšių etiketės iš popieriaus arba kartono, su atspaudais arba be atspaudų 9401 Sėdimieji baldai (išskyrus priskiriamus 9402 pozicijai), transformuojami arba netransformuojami į gulimuosius baldus, ir jų dalys 9401.69 Sėdimieji baldai; su mediniais karkasais, neapmušti (išskyrus baldus, skirtus naudoti medicinoje, chirurgijoje, stomatologijoje, veterinarijoje arba kirpyklose) 9403 Kiti baldai ir jų dalys 9403.60 Mediniai baldai, išskyrus biuro, virtuvės ar miegamųjų baldus

B priedas

1 lentelė. Kriterijai, pagal kuriuos nustatoma papildomo FLEGT licencijos tikrinimo būtinybė, remiantis valstybių narių pateikta informacija

Šalis Patikrinimus atliekanti įstaiga* Rūšis Veiklos vykdytojas Siuntos tūris / svoris SS kodai Kilmės šalis Dokumentuose pateikiamos informacijos neatitikimas Kiti trūkumai** Austrija KI     Belgija KI ir M  Bulgarija KI     Kipras KI  Nenurodyta Čekija KI ir M    Nenurodyta Danija KI   Nenurodyta Estija Muitinė      Pvz., pateikiama tik FLEGT licencijos kopija Suomija KI     Licencijos nėra SILK duomenų bazėje, nėra antspaudo ir (arba) parašo, licencija atspausdinta ne ant oficialaus blanko Vokietija KI       Palyginti su SILK licencijos informacija Vengrija KI    Nenurodyta Airija KI  Palyginti su SILK licencijos informacija Italija KI ir M    Latvija KI   KI tikrina licencijų teisėtumą Indonezijos medienos teisėtumo informacijos sistemoje Lietuva M    Nenurodyta Malta KI ir M  Nenurodyta Nyderlandai KI   Nenurodyta Lenkija KI   Abejonės dėl FLEGT licencijos parašo autentiškumo Slovakija KI       Slovėnija KI ir M  Nenurodyta Ispanija KI [Jeigu licencijos nėra arba ji nesutampa su SILK, arba baigėsi jos galiojimo laikotarpis] Švedija KI ir kita (LIU)     Licencijoje nėra parašo, antspaudų, kitos privalomos informacijos; parašo nėra SILK arba pasibaigęs jo galiojimas; licencija nebegalioja. Jungtinė Karalystė KI     Jungtinės Karalystės ir Indonezijos prekybos tarifinių kodų neatitikimas

* KI – kompetentinga institucija; M – muitinė.

** Tekstas laužtiniuose skliaustuose „[ ]“ išverstas arba apibendrintas remiantis valstybių narių pastabomis.

2 lentelė. Kriterijai, pagal kuriuos nustatoma papildomo su FLEGT licencija importuojamos siuntos tikrinimo būtinybė, remiantis valstybių narių pateikta informacija

Šalis Patikrinimus atliekanti įstaiga* Rūšis Veiklos vykdytojas Siuntos tūris / svoris SS kodai Kilmės šalis Dokumentuose pateikiamos informacijos neatitikimas Kiti FLEGT licencijos trūkumai Atsitiktinės patikros vietoje Kiti trūkumai Austrija KI ir M      Belgija M ir kita**   Bulgarija M ir kita (vykdomoji miškininkystės įstaiga)       Kroatija M  Kipras KI ir kita (nenurodyta)   Čekija KI ir M     Danija KI ir M ir kita (nenurodyta)       Estija M ir kita (nenurodyta)       Suomija KI ir M      Prancūzija M ir kita (nenurodyta)    Vokietija KI ir M         Airija KI    Italija KI ir M    Lietuva M ir kita (nenurodyta)     Malta KI ir M ir kita (nenurodyta)     Nyderlandai M ir kita (nenurodyta)        Lenkija M ir kita (nenurodyta)       Rumunija KI ir M ir kita (nenurodyta)    Slovakija KI ir M       Slovėnija KI, M ir kita (finansų administravimo instituija)    Ispanija KI ir M ***  Švedija M    Jungtinė Karalystė M ir kita (pasienio tarnybos)     

* KI – kompetentinga institucija; M – muitinė.

** Belgijos KI, bendradarbiaudama su muitine, planuoja atlikti papildomus rizika grindžiamus patikrinimus (rūšis, tūris, SS kodai, kilmės šalis).